
ᖃᑉᓯᐅᓂᖏᑦ ᐱᓕᕆᔩᑦ/ᑕᑯᔭᖅᑐᐃᔪᑦ MBS ᐱᔪᖕᓇᖅᑎᑦᑎᔾᔪᑎᒦᓐᓂᐊᖅᑐᑦ ᐳᒥᑦᒥᑦ
30-ᓄᑦ ᑎᑭᓪᓗᒍ ᐃᓄᐃᑦ (ᑕᓪᓕᒪᐃᑦ ᐃᓂᐅᔪᑦ, ᐊᕐᕕᓂᓕᖕᓂᑦ ᐱᓕᕆᔨᖃᕐᓗᑎᒃ ᐊᑐᓂ ᐃᓂᐅᔪᑦ).

ᐱᓕᕆᐊᕐᒧᑦ ᐱᔭᒃᓴᐅᑏᑦ
ᐅᑭᐅᖅᑕᖅᑐᒥᑦ ᑎᖕᒥᐊᓂᑦ ᒥᑭᓕᕋᕈᓯᖅᑐᐃᓂᖅ ᐊᑐᖅᑕᐅᓗᐊᖃᑦᑕᖅᑐᖅ ᖃᐅᔨᓴᐃᓂᕐᒧᑦ ᖃᓄᐃᖓᓂᖏᑦᑕ ᐅᑭᐅᖅᑕᖅᑐᒥᑦ-ᐅᑉᓗᖃᖃᑦᑕᖅᑐᑦ ᑎᖕᒥᐊᓂᑦ, ᐊᒻᒪᓗ ᒥᑭᓕᕋᓕᖅᑐᐃᑉᓗᑎᒃ ᑲᖑᕐᓂᑦ ᐊᒻᒪᓗ ᑲᖑᓐᓈᓂᑦ, ᖃᑯᖅᑐᒥᒃ ᓵᓖᑦ ᑎᖕᒥᐊᓂᑦ, ᓂᕐᓕᖕᓇᓂᑦ ᐊᒻᒪᓗ ᓂᕐᓕᖕᓇᐃᑦ ᖃᑉᓯᐊᕐᔪᐃᑦ ᑲᑎᓯᒪᕝᕕᐅᔪᓂᑦ ᑲᓇᑕᐅᑉ ᐅᑭᐅᖅᑕᖅᑐᖓᓂᑦ (ᐊᔾᔨ 1).  ᐊᑯᓂᐅᔪᒥᑦ ᒥᑭᓕᕋᕈᓯᖅᑐᐃᓂᖅ ᑎᖕᒥᐊᓂᒃ ᐊᑐᖃᑦᑕᖅᑐᑦ ᑐᑭᓯᐅᒪᔾᔪᑎᓂᒃ ᐱᔭᐅᔪᓂᒃ ᕼᐊᓐᓇᖏᓐᓂᑦ ᑕᐅᓯᓐᖏᓐᓃᑦᑐᓂᑦ ᐅᐊᖕᓇᖓᓂᑦ ᐊᒥᐊᓕᑲᐅᑉ ᑎᖕᒥᐊᖅᓯᐅᖅᑎᓂᑦ ᑐᓂᓯᖃᑦᑕᖅᑐᑦ ᒥᑭᓕᕋᕈᑎᐅᑉ ᓈᓴᐅᑎᖏᓐᓂᑦ ᓇᓗᓇᐃᖅᑕᐅᓯᒪᔪᑦ ᑎᖕᒥᐊᖅᑕᖏᓐᓂᑦ, ᑐᓂᓯᑉᓗᑎᒃ ᓇᓗᓇᐃᔭᖅᓯᒪᔪᓂᒃ ᑐᑭᓯᐅᒪᔾᔪᑎᓂᒃ ᐊᒥᓲᑎᒋᓂᖏᓐᓄᑐᐃᓐᓇᐅᖏᑦᑐᖅ ᐊᒻᒪᓗ ᓇᒧᙵᐅᖃᑦᑕᕐᓂᖏᓐᓄᑐᐃᓐᓇᐅᖏᑦᑐᖅ, ᑭᓯᐊᓂ ᐱᔾᔪᑕᐅᔪᓂᒃᑕᐅᖅ ᖃᓄᐃᓕᐅᕐᓂᕆᔭᖏᓐᓄᑦ.  ᖃᐅᔨᒪᓂᖃᓕᖅᐹᓪᓕᖅᓯᒪᖕᒪᑕ ᐅᑭᐅᖅᑕᖅᑐᒥᑦ ᑎᖕᒥᐊᑦ ᐊᒥᓲᑎᒋᓂᖏᓐᓂᒃ ᑕᐃᒪᙵᓂᑦ, ᐱᓕᕆᓯᒪᔪᑦ ᑲᑎᑎᓐᓂᐊᕐᓗᒋᑦ ᐊᒻᒪᓗ ᐱᐅᓯᒋᐊᕐᓗᒋᑦ ᐊᔪᙱᓐᓂᕆᔭᖏᑦ ᐅᑭᐅᖅᑕᖅᑐᒥᑦ ᑎᖕᒥᐊᓂᒃ ᒥᑭᓕᕋᕈᓯᖅᑐᐃᓃᑦ, ᑐᕌᒐᖃᖅᖢᑎᒃ ᐊᔾᔨᒌᙱᑦᑐᓂᑦ ᒥᑭᓕᕋᕈᓯᖅᑐᐃᓂᕐᒥᒃ ᐊᔾᔨᒌᙱᑦᑐᑦ ᑎᖕᒥᐊᓂᑦ ᐅᑭᐅᖅᑕᖅᑐᒥᑦ ᐃᖢᐊᓛᖑᒋᐊᖅᑐᒃᑯᑦ.  ᐊᑭᐅᔪᓂᒃ ᐊᑐᖃᑦᑕᐅᑎᓂᖅ 30 ᐅᖓᑖᓄᑦ ᐱᓕᕆᖃᒋᔭᐅᔪᓂᒃ ᐊᒥᐊᓕᑲᒥᑦ ᐊᒻᒪᓗ ᑲᓇᑕᒥᑦ ᐊᔪᙱᑦᑐᓂᒃ ᑮᓇᐅᔭᖃᖅᑎᑦᑎᔪᓂᒃ ᐱᔭᐅᓯᒪᐃᓐᓇᕐᓂᐊᕐᓗᓂ ᐱᒻᒪᕆᐅᔪᖅ ᖃᐅᔨᓴᐃᓂᖅ ᑕᓪᓕᒪᐅᔪᓂᒃ ᑎᖕᒥᐊᓂᑦ (7-ᖑᔪᑦ ᐊᒥᓲᑎᒋᓃᑦ; ᐃᓚᐅᑉᓗᑎᒃ ᑲᖑᐃᑦ ᐊᒻᒪᓗ ᐱᖓᖕᓇᖅᐸᓯᖕᒥᑦ ᐅᑭᐅᖅᑕᖅᑐᒥᑦ ᑲᖑᐃᑦ ᐱᓕᕆᐊᖑᙱᑦᑐᑦ ᑐᒃᓯᕋᐅᑕᐅᔪᒥᑦ) ᐅᑭᐅᖅᑕᖅᑐᒥᑦ ᑎᖕᒥᐊᓂᑦ ᐅᑉᓗᓕᐅᖃᑦᑕᖅᑐᓂᒃ ᑲᓇᑕᒥᑦ.  ᐱᔭᐅᓯᒪᔪᓂᒃ ᓇᓗᓇᐃᔭᖅᓯᒪᔪᑦ ᕿᒥᕐᕈᔭᐅᓂᖏᓐᓂᑦ ᐅᑭᐅᖅᑕᖅᑐᒥᑦ ᑎᖕᒥᐊᑦ ᐊᒥᓲᑎᒋᓂᖏᓐᓂᒃ ᑕᑯᒃᓴᐅᑎᑦᑎᔪᖅ ᒥᑭᓕᕋᕈᑎᓂᑦ ᓈᓴᐅᑏᑦ/ᑎᑎᖅᖃᐃᑦ ᐱᔭᐅᔪᑦ ᑐᓂᓯᔪᖕᓇᖅᑐᑦ ᐊᖏᔪᒥᒃ ᑐᑭᓯᐅᒪᔾᔪᑎᓂᒃ ᐊᒥᓲᑎᒋᓂᖏᑦᑕ ᒥᒃᓵᓄᑦ, ᐊᒻᒪᓗ ᐱᔾᔪᑕᐅᔪᓂᒃ ᐊᒥᓲᓂᖏᑦᑕ ᖃᓄᐃᓕᐅᕐᓂᕆᔭᖏᓐᓂᒃ ᑎᖕᒥᐊᑦ.  ᑐᑭᓯᐅᒪᔾᔪᑏᑦ ᐱᔭᐅᔪᑦ ᒥᑭᓕᕋᕈᓯᖅᓯᒪᔪᑦ ᑎᖕᒥᐊᓂᑦ ᐊᑐᖅᑕᐅᖃᑦᑕᖅᑐᑦ ᐃᓱᒪᓕᐅᕆᓂᕐᒧᑦ ᑎᑎᕋᖅᓯᒪᔪᓂᑦ ᑕᒪᓗᒃᑖᖅ ᐅᑭᐅᖅᑕᖅᑐᒥᑦ ᑎᖕᒥᐊᓂᒃ ᐊᐅᓚᑦᑎᓂᕐᒧᑦ ᐸᕐᓇᐅᑎᓂᑦ ᐊᑦᓛᓐᑎᒃᒥᑦ, ᒥᓯᓯᐱᒥᑦ, ᐊᒻᒪᓗ ᕿᑎᐊᓃᖓᔪᒥᑦ ᑎᖕᒥᕝᕕᐅᖃᑦᑕᖅᑐᓂᑦ.


[image: C:\Analysis\Arctic Banding_ all species\arctic_banding_map.jpg]
[bookmark: _Hlk129182075]ᐊᔾᔨ 1. ᐃᓂᐅᔪᑦ ᑲᓇᑕᒥᑦ ᐅᑭᐅᖅᑕᖅᑐᒥᑦ ᑎᖕᒥᐊᓂᒃ ᒥᑭᓕᕋᕈᓯᖅᑐᐃᖃᑦᑕᕐᓂᐅᓚᐅᖅᑐᓂᑦ.  ᐱᖓᖕᓇᖅ-ᑲᓇᑕ = ᐱᖓᖕᓇᖅᐸᓯᖓ ᑲᓇᑕᐅᑉ ᐅᑭᐅᖅᑕᖅᑐᖓᓂᑦ, QMG=ᑯᐃᓐ ᒫᑦ ᐃᒪᖅ (Queen Maud Gulf), ᕿᑎᓂᐊᓃᖓᔪᖅ ᐅᑭᐅᖅᑕᖅᑐᒥᑦ (ᐃᓚᐅᔪᖅ ᐱᐅᕆ ᑰᒃ (Perry River), SHI=ᓴᓪᓕᖅ ᕿᑭᖅᑕᖅ, BAF=ᕿᑭᖅᑖᓗᒃ).

ᐱᔭᐅᓯᒪᓗᐊᖅᑐᑦ ᒥᑭᓕᕋᕈᓯᖅᑐᐃᓂᕐᒥᑦ ᐊᓐᓇᒃᓯᒪᔪᓄᑦ ᐊᒻᒪᓗ ᑎᖕᒥᐊᖅᑕᐅᔪᓄᑦ ᓈᓴᐅᑏᑦ, ᑎᖕᒥᐊᕐᕕᐅᖃᑦᑕᖅᑐᑦ ᓇᓂᐅᓂᖏᑦ, ᐱᐊᓛᓕᐅᖃᑦᑕᕐᓂᖏᑦ, ᐊᒻᒪᓗ ᓇᓚᐅᑦᑖᖅᑕᐅᔪᑦ ᐊᒥᓲᑎᒋᓂᖏᓐᓄᑦ.  ᑐᑭᓯᐅᒪᔾᔪᑏᑦ ᐊᑐᖅᑕᐅᖃᑦᑕᖅᑐᑦ ᖃᐅᔨᓴᕐᓂᐊᕐᓗᒋᑦ ᖃᓄᐃᓕᐅᖅᐸᓪᓕᐊᓂᖏᑦ, ᐊᒻᒪᓗ ᕿᒥᕐᕈᓗᒋᑦ ᐊᒻᒪᓗ ᓇᓚᐅᑦᑖᕆᓗᓂ ᐊᒃᑐᖅᓯᓂᐅᔪᓂᒃ ᐊᐅᓚᑦᑎᓂᕐᒥᑦ ᖃᓄᐃᓕᐅᕈᑕᐅᔪᓄᑦ ᑎᖕᒥᐊᓄᑦ.  ᖃᑉᓰᖅᑕᖃᑦᑕᖁᔭᐅᓃᑦ ᒥᑭᓕᕋᕈᓯᖅᑐᐃᓂᕐᒧᑦ ᐊᕐᕌᒍᑕᒫᒃᑰᔪᖅ ᑲᔪᓯᔪᓂᒃ ᖃᕆᑕᐅᔭᒃᑯᑦ ᑐᖅᖁᖅᓯᒪᔪᖃᕐᓂᐊᕐᓗᓂ ᓇᓚᐅᑦᑖᕆᓂᕐᒧᑦ ᑭᒡᓕᐅᔪᓂᒃ ᓇᓚᐅᑦᑎᓯᒪᒋᐊᖅᑐᓂᒃ.  ᐊᑯᓂᐅᔪᒧᑦ ᒥᑭᓕᕋᕈᓯᖅᑐᐃᓃᑦ ᐱᔭᐅᖔᕈᒪᔪᑦ ᖃᑯᑎᒃᑯᑦ ᒥᑭᓕᕋᕈᓯᖅᑐᐃᖃᑦᑕᕐᓂᕐᒥᐅᖓᓂᑦ ᖃᑉᓯᐊᕐᔪᖕᓂᑦ ᐱᔾᔪᑎᖃᖅᖢᑎᒃ: (1) ᐊᑦᑎᖕᓂᖅᓴᖅ ᐊᕐᕌᒍᑕᒫᑦ ᐆᒃᑐᕋᐅᑏᑦ ᐊᖏᑎᒋᓂᖏᑦ ᓇᓚᐅᑦᑎᔪᖕᓇᕐᓂᖅᓴᐅᔪᑦ ᓇᐃᑦᑐᒧᑦ ᑐᕌᖓᔪᓂᐅᖓᓂᑦ ᖁᑦᑎᖕᓂᖅᓴᒥᒃ ᐆᒃᑐᕋᐃᔾᔪᑏᑦ ᐊᖏᑎᒋᔪᓂᒃ ᐱᔭᕆᐊᖃᖅᖢᓂ, (2) ᓴᖅᕿᑦᑎᓂᖅ ᐊᒻᒪᓗ ᐱᓕᕆᐊᖑᓂᖏᑦ ᒥᑭᓕᕋᕈᓯᖅᑐᐃᕝᕕᐅᔪᑦ ᐱᓕᕆᐊᖑᔭᕆᐊᖃᖅᑎᑦᑎᔪᑦ ᐱᖁᑎᓂᒃ ᐃᑲᔪᖅᑐᓂᒃ ᒥᑭᓕᕋᕈᓯᖅᑐᐃᓂᕐᓄᑦ (ᐆᒃᑑᑎᒋᓗᒍ, ᐅᖅᓱᓂᒃ ᑐᖅᖁᖅᓯᓃᑦ, ᐱᓕᕆᕝᕕᐅᔪᒥᑦ ᑕᖕᒫᕐᓂᐊᕐᓗᓂ, ᐱᓕᕆᕝᕕᐅᔪᒥᑦ ᐱᖁᑏᑦ) ᒥᒃᖠᒋᐊᕐᓂᐊᕐᓗᒋᑦ ᐊᑭᐅᔪᑦ ᐊᑯᓂᐅᔪᒧᑦ, (3) ᐱᓕᕆᐊᖃᕐᓂᖅ ᐱᓕᕆᖃᑎᖃᕐᓂᐊᕐᓗᓂ ᑮᓇᐅᔭᖃᖅᑎᑕᐅᓂᕐᒧᑦ ᐊᑐᖅᑕᐅᓂᖅᓴᐅᔪᖕᓇᖅᑐᑦ ᖃᐅᔨᓴᐃᓂᕐᒧᑦ ᑐᕌᖓᔪᓄᑦ ᐊᑭᑐᓂᖅᓴᐅᔪᓂᐅᖓᓂᑦ ᓇᐃᑦᑐᒧᑦ ᐱᓕᕆᓂᕐᓄᑦ, (4) ᐊᑐᕐᓂᑯᖃᕐᓂᖅᓴᐅᓂᖅ ᐊᒻᒪᓗ ᖃᐅᔨᒪᓂᖃᕐᓂᖅᓴᐅᓂᖅ ᐊᑯᓂᐅᔪᒧᑦ ᐃᓂᐅᔪᓂᑦ ᐱᐅᓯᒋᐊᖅᓯᔪᖅ ᐊᑦᑕᕐᓇᖅᑐᖃᙱᑎᑦᑎᓂᕐᒥᒃ ᐊᒻᒪᓗ ᐊᔪᙱᑦᑐᒥᑦ.  ᐃᓚᒋᔭᐅᔪᖅ, ᐃᓚᖏᑦ ᑎᖕᒥᐊᑦ ᐅᑭᐅᖅᑕᖅᑐᒥᑦ ᐊᓯᐊᙳᕐᓂᖃᖅᓯᒪᔪᑦ, ᐊᒻᒪᓗ ᐊᓯᐊᙳᖅᐸᓪᓕᐊᓂᖃᖅᑐᑦ, ᓇᒧᙵᐅᖃᑦᑕᕐᓂᖏᓐᓂᑦ ᐅᐸᓗᐊᓂᕐᒧᑦ ᐊᓯᐊᙳᖅᑐᓂᒃ ᓄᓇᒥᑦ ᐊᓯᖏᓐᓂᓪᓗ ᓄᓇᒥᒃ ᐊᑐᕐᓂᕐᒧᑦ ᐅᑎᖅᑕᖃᑦᑕᖅᑎᓪᓗᒋᑦ ᐊᒻᒪᓗ ᐅᑭᐅᒃᑯᑦ ᐅᕐᓂᒃᓯᒪᖃᑦᑕᖅᑕᖏᑦ, ᖃᐅᔨᓴᐃᖏᓐᓇᕐᓂᖃᕆᐊᖃᖅᑎᑦᑎᑉᓗᓂ.  ᐊᖏᔪᒥᒃ ᐅᓗᕆᐊᓇᕐᓂᖃᕈᖕᓇᖅᑐᖅ ᐊᐅᓚᑦᑎᓂᕐᒧᑦ, ᐊᓯᐅᔨᑦᑕᐃᓕᓂᕐᒧᑦ ᐊᒻᒪᓗ ᐱᓕᕆᖃᑎᒌᖕᓂᐅᔪᓄᑦ ᑐᕌᖓᔪᖅ ᓄᖅᖃᖅᑎᑕᐅᒃᐸᑦ ᐅᕝᕙᓘᓐᓃᑦ ᒥᒃᖠᒋᐊᖅᑎᑕᐅᒃᐸᑦ, ᐊᓯᖏᑦ ᐊᑐᖅᑕᐅᔪᖕᓇᖅᑐᑦ ᐊᒥᓲᖏᓗᐊᕐᓂᖏᓐᓄᑦ ᖃᐅᔨᓴᐃᓂᐊᕐᓗᒋᑦ ᐱᒻᒪᕆᐅᔪᑦ ᑎᖕᒥᐊᑦ.

ᐱᓕᕆᐊᑉ ᐃᓂᖓ
ᐊᕼᐃᐊᒃ ᐅᑎᖅᑕᖃᑦᑕᖅᑐᓄᑦ ᑎᖕᒥᐊᖃᕐᕕᒃ, ᓄᓇᕗᑦ (67.683, -102.166) 
ᐅᑉᓗᐃᑦ: 2023-07-08-ᒥᑦ 2023-07-18-ᒧᑦ
ᖃᑯᖅᑐᒥᑦ ᓵᓕᒃ ᐊᒻᒪᓗ ᓂᕐᓕᖕᓇᖅ ᒥᑭᓕᕋᕈᓯᖅᑐᖅᑕᐅᓯᒪᔪᑦ ᑯᐃᓐ ᒫᑦ ᐃᒪᕐᒥᑦ (Queen Maud Gulf) ᖃᓂᑕᖓᓂᑦ ᓴᒡᒐᕉᑦ (ᔪᓚᐃ) 7-15 ᐅᑭᐅᑕᒫᑦ.  ᐱᓕᕆᔩᑦ ᓄᓇᓕᐊᓛᒦᓚᐅᖅᑐᑦ ᐱᓕᕆᕝᕕᐅᔪᒥᑦ ᐱᐅᕆ ᑰᒃ (Perry River), ᓄᓇᕗᒻᒥᑦ.  ᑕᖕᒫᕐᕕᐅᔪᒧᐊᖃᑦᑕᖅᖢᑎᒃ ᑎᖕᒥᓲᕋᓛᒃᑯᑦ (ᒪᕋᖅ ᒥᑦᑕᕐᕕᒃ) ᐊᒻᒪᓗ ᖁᓕᒥᒎᓕᒃᑯᑦ.  ᓂᕐᓕᖕᓇᑦ ᐱᔭᐅᖃᑦᑕᖅᑐᑦ ᐱᔭᐅᖃᑦᑕᖅᑐᑦ ᓵᖓᒍᑦ ᖃᑯᖅᑐᓖᑦ ᑎᖕᒥᐊᓂᐅᖓᓂᑦ, ᑭᓯᐊᓂ ᓯᓚ ᐱᔪᖕᓇᖅᑎᑦᑎᒃᐸᑦ, ᓯᕗᓂᒃᓴᒥᑦ ᐱᓕᕆᓂᐊᖅᑐᑦ ᐊᒥᓱᙳᕆᐊᕐᓗᒋᑦ ᓂᕐᓕᖕᓇᑦ ᒥᑭᓕᕋᕈᓕᖅᑐᖅᑕᐅᓂᐊᕐᓗᑎᒃ.  ᐱᓯᒪᔪᑦ, ᑲᖑᐃᑦ ᐊᒻᒪᓗ ᑲᖑᓐᓈᑦ ᒥᑭᓕᕋᕈᓯᖅᑐᖅᑕᐅᓚᐅᖅᑐᑦ ᑕᒫᓂ, ᑭᓯᐊᓂ ᑎᖕᒥᐊᖅᑕᖃᓗᐊᖏᓐᓂᖓᓄᑦ ᖃᓂᑦᑐᓂᒃ ᐱᐅᕆ ᑰᒃ (Perry River) ᑕᖕᒫᕐᕕᖕᒥᑦ, ᐊᒥᓲᖏᑦᑐᓂᒃ ᒥᑭᓕᕋᕈᓯᖅᑐᐃᓂᖅ 2023-ᒥᑦ ᑕᐅᑐᒐᖃᕐᓂᐊᖅᑐᖅ ᐋᓐᑐᓴᓐ ᐃᒪᐅᑉ ᖃᓂᑕᖓᓂᑦ (Anderson Bay) (~25 ᒪᓕᓂᑦ ᐅᖓᓯᒃᑎᒋᔪᖅ ᓂᒋᐊᓂᑦ-ᑲᓇᖕᓇᖓᓂᑦ ᐃᖃᓗᒃᑑᑦᑎᐊᑉ).  


[bookmark: OLE_LINK3][bookmark: OLE_LINK4]ᖃᖅᓴᐅᖅᑑᖅ ᐊᒻᒪᓗ ᐃᒃᑲᑦᑐᐊᖅ ᐅᑎᖅᑕᖃᑦᑕᖅᑐᓄᑦ ᑎᖕᒥᐊᖃᕐᕕᒃ (64.196, -83.358)
ᐅᑉᓗᐃᑦ: 2023-07-19-ᒥᑦ 2023-07-30-ᒧᑦ
ᒥᑭᓕᕋᕈᓯᖅᑐᐃᖃᑦᑕᖅᑐᑦ ᓴᓪᓕᕐᒥᑦ ᓴᒡᒐᕉᑦ (ᔪᓚᐃ) 20-28 ᐊᐅᔭᒃᑯᑦ, ᓴᓪᓕᖅ, ᓄᓇᕗᒻᒦᖦᖢᑎᒃ.
ᐱᓕᕆᖃᑦᑕᖅᑐᑦ ᐊᑐᖅᖢᑎᒃ Bell 206 LR-ᒥᑦ ᐅᒥᐊᕐᒦᖦᖢᑎᒃ, ᓴᓪᓕᕐᒥᑦ.  ᑎᖕᒥᐊᑦ ᑐᕌᖅᑕᐅᔪᓂᑦ ᐃᓚᐅᔪᑦ ᓂᕐᓕᕐᓇᐃᑦ, ᐊᒻᒪᓗ ᑲᖑᐃᑦ/ᑲᖑᓐᓈᑦ/ᓂᕐᓕᕐᓇᑦ.

ᑰᒑᕐᔪᒃ ᐅᑎᖅᑕᖃᑦᑕᖅᑐᑦ ᑎᖕᒥᐊᖅᑕᖃᕐᕕᒃ, ᓄᓇᕗᑦ (61.109, -94.062)
ᐅᑉᓗᐃᑦ: 2023-08-01-ᒥᑦ 2023-08-7-ᒧᑦ
[bookmark: _Hlk129184278]ᒥᑭᓕᕋᕈᓯᖅᑐᐃᓂᖅ ᐱᖓᖕᓇᖓᓂᑦ ᑕᓯᐅᔭᕐᔪᐊᑉ ᐊᑯᓪᓕᕈᕐᕕᒃ 1-7-ᒥᐅᖃᑦᑕᖅᑐᖅ ᐅᑭᐅᑕᒫᑦ, ᐊᕐᕕᐊᑦ, ᓄᓇᕗᒻᒥᑦ.  ᐱᓕᕆᓂᖅ ᐃᓚᒋᔭᐅᔪᖅ ᓄᓇᓕᖕᒦᖓᔪᒥᒃ ᖃᐅᔨᓴᐃᓂᕐᒧᑦ ᑐᕌᖓᔪᒧᑦ ᐱᒋᐊᖅᑎᑕᐅᔪᖅ ᐊᖅᕿᐅᒪᕝᕕᒃ ᑲᑐᔾᔨᖃᑎᒌᓄᑦ, ᐱᓕᕆᖃᑕᐅᑉᓗᑎᒃ ᐃᓄᐃᑦ ᐅᔾᔨᖅᓱᐃᓂᖅ-ᑯᓐᓂᑦ.  2022-ᒥᑦ ᐅᐱᕐᖔᒃᑯᑦ, CWS-ᑯᑦ ᒥᑭᓕᕋᕈᖅᑐᐃᓂᕐᒧᑦ ᑲᑎᒪᑎᑦᑎᓚᐅᖅᑐᑦ ᖃᕆᑕᐅᔭᒃᑯᑦ ᐃᓚᐅᑉᓗᑎᒃ ᑕᒪᕐᒥᑦ ᐊᖅᕿᐅᒪᕝᕕᒃ ᑲᑐᔾᔨᖃᑎᒌᑦ ᐊᒻᒪᓗ ᐅᔾᔨᖅᓱᐃᓂᖅ-ᑯᑦ.  ᐃᓚᖏᑦ ᐃᓄᐃᑦ ᐃᓚᐅᖃᑕᐅᖃᑦᑕᖅᓯᒪᔪᑦ CWS-ᑯᑦ ᒥᑭᓕᕋᕈᓯᖅᑐᐃᑎᓪᓗᒋᑦ ᐊᒻᒪᓗ ᑎᖕᒥᐊᓂᒃ ᖃᐅᔨᓴᐃᓂᕐᓂᑦ ᐃᓂᐅᔪᒥᑦ 2003-ᒥᑦ 2006-ᒥᑦ, ᑕᑯᒃᓴᐅᑎᑦᑎᔪᑦ ᓄᓇᓕᖕᒥᑦ ᐃᓂᖃᕐᓂᖓᓄᑦ.  ᕼᐋᓐᑕᐃᑦ ᐊᑐᖅᑕᐅᓂᐊᖅᑐᑦ ᑎᖕᒥᐊᖅᓯᐅᕐᓗᑎᒃ.  ᑎᓂᓐᓂᒃᑯᑦ ᐃᖏᕐᕋᔭᖕᓂᐊᖅᑐᑦ, ᐊᕝᕙᓘᓐᓃᑦ ᐃᓂᑎᒎᕐᓗᑎᒃ, ᓄᓇᓕᖕᒥᑦ ᐱᖃᑎᒋᔭᐅᔪᑦ ᒪᓕᒡᓗᒋᑦ.  CWS-ᑯᑦ ᐃᑲᔪᕐᓂᐊᖅᑐᑦ ᓄᓇᓕᖕᒦᖓᔪᒥᑦ ᑐᕌᖓᔪᒥᑦ ᐱᑕᖃᖅᑎᑦᑎᓗᑎᒃ ᒥᑭᓕᕋᕈᓯᖅᑐᐃᖃᑦᑕᖅᓯᒪᔪᓂᒃ ᐊᒻᒪᓗ ᐃᑲᔪᖅᑕᐅᓗᑎᒃ ᐃᓂᓕᐅᕆᓂᕐᓄᑦ ᐊᒻᒪᓗ ᐃᓚᖏᓐᓂᑦ ᐱᔪᖕᓇᖅᑎᑦᑎᔾᔪᑎᓂᒃ ᐳᒥᑦᓂᑦ.

ᐃᓱᓕᔭᕐᓂᖅ ᐅᑎᖅᑕᖃᑦᑕᖅᑐᓄᑦ ᑎᖕᒥᐊᖃᕐᕕᒃ, ᓄᓇᕗᑦ (66.562, -71.353)
ᐅᑉᓗᐃᑦ: 2023-08-01-ᒥᑦ 2023-08-10-ᒧᑦ
ᒥᑭᓕᕋᕈᓯᖅᑐᐃᓂᖅ ᓂᒋᖅᐸᓯᐊᓂᑦ ᐱᖓᖕᓇᖅᐸᓯᐊᓂᑦ ᕿᑭᖅᑖᓘᑉ ᐊᑯᓪᓕᕈᕐᕕᒃ 1-10-ᒥᐅᖃᑦᑕᖅᑐᖅ ᐅᑭᐅᑕᒫᑦ, ᐊᒻᒪᓗ ᑕᖕᒪᕐᕕᖃᖅᖢᑎᓂᒃ ᓂᒃᑯ ᕿᑭᖅᑕᒥᑦ (Nikko Island), ᑰᒡᔪᐊᕐᒥᑦ (Koukjuak River).  ᑕᖕᒫᕐᕕᖕᒧᐊᖃᑦᑕᖅᑐᑦ ᖃᖓᑕᓲᒃᑯᑦ (ᓯᐅᕋᖅ ᒥᑦᑕᕐᕕᒃ) ᐊᒻᒪᓗ ᖁᓕᒥᒎᓕᒃᑯᑦ.  ᒥᑭᓕᕋᕈᓯᖅᑐᐃᓂᓗᒃᑖᑦ ᐊᑐᖃᑦᑕᖅᑐᑦ Bell 206 LR-ᒥᒃ ᐅᒥᐊᕐᓃᖦᖢᓂ.  ᑎᖕᒥᐊᑦ ᒥᑭᓕᕋᕈᓯᖅᑐᖅᑕᐅᖃᑦᑕᖅᑐᑦ ᓂᕐᓕᕐᓇᐃᑦ, ᐊᒻᒪᓗ ᑲᖑᐃᑦ/ᑲᖑᓐᓈᑦ/ᓂᕐᓕᖕᓇᑦ.

ᓇᐃᓈᖅᓯᒪᔪᖅ ᖃᓄᐃᓕᐅᕐᓂᐅᔪᑦ ᐊᒻᒪᓗ ᖃᓄᐃᓕᐅᕈᑕᐅᓂᖅ
[bookmark: _Hlk129202506]ᐅᑭᐅᖅᑕᖅᑐᒥᑦ ᑎᖕᒥᐊᓂᑦ ᒥᑭᓕᕋᕈᓯᖅᑐᐃᓂᖅ ᐊᑐᖅᑕᐅᓗᐊᖃᑦᑕᖅᑐᖅ ᖃᐅᔨᓴᐃᓂᕐᒧᑦ ᖃᓄᐃᖓᓂᖏᑦᑕ ᐅᑭᐅᖅᑕᖅᑐᒥᑦ-ᐅᑉᓗᖃᖃᑦᑕᖅᑐᑦ ᑎᖕᒥᐊᓂᑦ, ᑎᖕᒥᐊᖅᑕᓕᖕᓂᑦ ᒥᑭᓕᕋᕈᓯᖅᑐᐃᑉᓗᑎᒃ ᑲᖑᕐᓂᑦ, ᑲᖑᓐᓈᓂᑦ, ᓵᖓᒍᑦ ᖃᑯᖅᑐᓖᑦ ᑎᖕᒥᐊᓂᑦ, ᓂᕐᓕᕐᓇᓂᑦ ᐊᒻᒪᓗ ᓂᕐᓕᖕᓇᐃᓂᑦ ᖃᑉᓯᐊᕐᔪᖕᓂᑦ ᑲᑎᓯᒪᕝᕕᐅᖃᑦᑕᖅᑐᓂᑦ ᑲᓇᑕᐅᑉ ᐅᑭᐅᖅᑕᖅᑐᖓᓂᑦ.  ᑕᒪᓗᒃᑖᕐᓚᐃᑦ ᒥᑭᓕᕋᕈᓯᖅᑐᐃᓃᑦ ᒐᕙᒪᑐᖃᒃᑯᑦ ᐅᑎᖅᑕᖃᑦᑕᖅᑐᑦ ᑎᖕᒥᐊᖃᕐᕕᖏᓐᓂᐅᔪᑦ, ᐊᒻᒪᓗ ᐊᔾᔨᒌᙱᑦᑐᑦ ᑎᖕᒥᐊᑦ ᒥᑭᓕᕋᕈᓯᖅᑐᖅᑕᐅᖃᑦᑕᖅᑐᑦ ᐊᑐᓂ ᐃᓂᐅᔪᓂᑦ ᐱᐊᓚᓂᖅᓴᐅᑎᓐᓂᐊᕐᓗᒍ.  ᑕᒪᕐᒥᒃ ᑎᖕᒥᐊᑦ ᑎᖕᒥᐊᖅᓯᐅᖅᑕᐅᖃᑦᑕᖅᑐᑦ ᐊᕐᕌᒍᑕᒫᑦ ᐅᐊᖕᓇᖓᓂᑦ ᐊᒥᐊᓕᑲᒥᑦ, ᑕᐃᒪᓐᓇᒧᑦ ᐊᐅᓚᑦᑎᔩᑦ ᐅᑉᓗᒥᒨᖓᔪᓂᒃ ᐱᔭᕆᐊᖃᖅᑐᑦ ᑐᑭᓯᐅᒪᔾᔪᑎᓂᒃ ᑎᖕᒥᐊᖅᑕᐅᔪᓄᑦ ᐊᒻᒪᓗ ᐊᓐᓇᒃᓯᒪᔪᓄᑦ ᓈᓴᐅᑎᓂᑦ, ᐱᐊᓛᓕᐅᕆᓂᕐᓂᑦ, ᑎᖕᒥᐊᖅᑕᐅᖃᑦᑕᖅᑐᑦ, ᐃᓚᖏᑦᑎᒍᓪᓗ, ᐊᒥᓲᑎᒋᓂᖏᑦ ᖃᓄᐃᓕᐅᕐᓂᖏᓐᓄᑦ.  ᒥᑭᓕᕋᕈᓯᖅᑐᐃᓂᕐᒧᑦ ᓈᓴᐅᑏᑦ/ᑎᑎᖅᖃᐃᑦ ᐊᑐᖅᑕᐅᖃᑦᑕᖅᑐᑦ ᒪᓕᒐᕋᓛᓂᒃ ᐋᖅᕿᒃᓯᓂᐊᕐᓗᑎᒃ ᑕᒪᐃᓐᓄᑦ ᑎᖕᒥᐊᓄᑦ ᐅᑭᐅᖅᑕᖅᑐᒥᑦ ᐅᑉᓗᓕᐅᖃᑦᑕᖅᑐᓄᑦ, ᐊᒻᒪᓗ ᖃᐅᔨᓴᐃᓂᕐᒧᑦ ᐃᓚᒋᔭᐅᓗᐊᖅᑐᑦ ᓄᓇᕐᔪᐊᕐᒥᑦ ᑎᖕᒥᐊᖅᑕᐅᖃᑦᑕᖅᑐᓂᒃ ᐊᐅᓚᑦᑎᓂᕐᒧᑦ ᐸᕐᓇᐅᑎᓂᑦ.  ᒥᑭᓕᕋᕈᓯᖅᑐᐃᓂᕐᒧᑦ ᓈᓴᐅᑏᑦ/ᑎᑎᖅᖃᐃᑦ ᐊᑐᖅᑕᐅᖃᑦᑕᖅᑐᑦ ᕿᒥᕐᕈᓂᐊᕐᓗᒋᑦ ᒪᓕᒐᓕᕆᓂᕐᒧᑦ ᐊᓯᐊᙳᖅᑐᓂᒃ ᑎᒡᓕᐅᔪᓄᑦ, ᐊᒻᒪᓗ ᑐᕌᒐᕆᓂᐊᕐᓗᒍ ᒪᓕᒐᓕᕆᓂᕐᒧᑦ ᐊᓯᐊᙳᖅᑐᑦ ᐃᓚᖏᓐᓄᑦ ᐱᔭᒃᓴᐅᑎᒋᔭᐅᔪᓄᑦ ᐊᒃᑐᖅᑕᐅᓂᖃᓛᖑᓗᑎᒃ (ᓲᕐᓗ, ᐃᓂᐅᔪᑦ ᑎᖕᒥᐊᖅᓯᐅᕐᕕᐅᒐᔪᒃᑐᓂᑦ ᐊᖏᓛᖑᔪᖅ ᑎᖕᒥᐊᑦ ᐅᖃᐅᓯᐅᔪᓄᑦ).  ᑲᑎᑎᓯᒪᔪᑦ ᐊᒻᒪᓗ ᐱᐅᓂᖅᓴᒥᒃ ᑐᑭᒧᐊᒃᑎᕆᓂᖅ ᒥᑭᓕᕋᕈᓯᖅᑐᐃᓃᑦ ᐱᒋᐊᓚᐅᖅᑐᑦ ᐅᑭᐅᖅ ᐱᒋᐊᓵᕐᓂᖓᓂᑦ 2000, ᐊᒻᒪᓗ ᐊᓯᐊᙳᖅᐸᓪᓕᐊᕋᐅᔭᖅᑐᑦ ᐃᓂᐅᔪᒧᑦ ᒥᑭᓕᕋᕈᓯᖅᑐᐃᓂᕐᒧᑦ ᑐᕌᒐᐅᔪᓄᑦ ᐱᑕᖃᐅᕐᓂᖅᓴᐅᑉᓗᑎᒃ ᑎᖕᒥᐊᓗᒃᑖᓂᒃ ᐅᑭᐅᖅᑕᖅᑐᒥᑦ ᒥᑭᓕᕋᕈᓯᖅᑕᐅᔪᑦ ᑲᑎᖦᖢᒋᑦ.  ᐅᑭᐅᖅᑕᖅᑐᒥᑦ ᒥᑭᓕᕋᕈᓯᖅᑐᐃᓂᖅ ᐊᑐᓕᖅᑎᑦᑎᖃᑦᑕᖅᑐᖅ, ᐊᓯᐊᙳᖅᑐᑦ ᓇᒧᙵᐅᓯᒪᓂᖏᑦ ᐃᓚᖏᑦ ᑕᐃᒪᐅᔭᕌᖓᑕ.  ᐃᓚᐅᓕᕐᓂᖏᑦ ᓄᑖᑦ ᐱᓕᕆᖃᑎᒋᔭᐅᔪᑦ, ᐊᒻᒪᓗ ᐊᑭᐅᔪᓂᒃ ᐊᑐᖃᑦᑕᐅᑎᓂᖏᑦ ᐊᒥᓱᑦ ᐱᔾᔪᔾᔨᔨᐅᔪᑦ ᑐᓂᓯᔪᑦ ᐊᔪᙱᑦᑐᒥᒃ ᐊᒻᒪᓗ ᐃᖢᐊᖅᑐᒥᒃ ᖃᐅᔨᓴᐃᓂᕐᒧᑦ ᐅᑭᐅᖅᑕᖅᑐᒥᑦ ᑎᖕᒥᐊᓂᑦ, ᐊᒻᒪᓗ ᐊᑯᓂᐅᔪᒥᑦ ᖃᕆᑕᐅᔭᒃᑯᑦ ᑐᖅᖁᖅᑕᐅᓯᒪᔪᓂᒃ ᐱᖃᖅᖢᑎᒃ ᑐᑭᓯᐊᓕᕐᓂᐊᕐᓗᒋᑦ ᐊᓯᐊᙳᖅᑐᑦ ᐱᐊᓛᓕᐅᕆᓂᕐᓄᑦ, ᐊᓐᓇᒃᓯᒪᔪᓄᑦ ᐊᒻᒪᓗ ᑎᖕᒥᐊᖅᑕᐅᖃᑦᑕᖅᑐᓄᑦ ᓈᓴᐅᑏᑦ, ᑎᖕᒥᐊᕐᕕᐅᔪᑦ, ᐅᑎᖅᑕᖃᑦᑕᕐᓂᖏᑦ ᐅᑉᓗᖅᓯᐅᑎᒃᑯᑦ, ᐊᒻᒪᓗ ᐊᒥᓲᑎᒋᓂᖏᑦᑕ ᖃᑉᓯᐅᓂᖏᑦ.  ᐱᒻᒪᕆᐅᔪᖅ, ᑐᕌᖓᔪᖅ ᕿᒥᕐᕈᔪᖕᓇᖅᑎᑦᑎᔪᖅ ᒪᓕᒐᓕᕆᓂᕐᒧᑦ ᐊᓯᐊᙳᖅᑐᓂᒃ, ᐊᒻᒪᓗ ᐃᑲᔪᖅᖢᓂ ᓈᓴᐅᑎᓂᒃ/ᑎᑎᖅᖃᓂᒃ ᐱᔭᕆᐊᓕᖕᓄᑦ ᐅᖃᖅᓯᒪᔪᓂᑦ ᐊᐅᓚᑦᑎᓂᕐᒧᑦ ᐸᕐᓇᐅᑎᓂᑦ.  ᑐᒃᓯᕋᐅᑕᐅᔪᑦ ᐊᕐᕌᒍᑕᒫᖅ ᒥᑭᓕᕋᕈᓯᖅᑐᐃᓂᕐᒧᑦ ᑐᕌᒐᐅᔪᑦ ᐅᑭᐅᖅᑕᖅᑐᒥᑦ ᑎᖕᒥᐊᓂᒃ ᒥᑭᓕᕋᕈᓯᖅᑐᐃᓂᖅ 2024-2028-ᒧᑦ ᐊᑖᓃᑦᑐᑦ (ᑎᑎᖅᖃᖅ 1): ᑎᑎᖅᖃᖅ 1.  ᑐᒃᓯᕋᐅᑕᐅᔪᖅ ᐆᒃᑐᕋᐅᑎᐅᑉ ᐊᖏᓂᖓ ᑐᕌᒐᐅᔪᑦ ᐅᑭᐅᖅᑕᖅᑐᒥᑦ ᑎᖕᒥᐊᓂᒃ ᒥᑭᓕᕋᕈᓯᖅᑐᐃᕝᕕᐅᓂᐊᖅᑐᑦ ᐃᑲᔪᖅᑐᖅᑕᐅᔪᑦ CWS-ᑯᓐᓄᑦ 2024-2028-ᒧᑦ.


	

	ᐃᓂᐅᔪᖅ
	ᐃᓂᐅᔪᒥᑦ ᓯᕗᓕᐅᖅᑎ
	ᑎᖕᒥᐊᖅ 
	ᒥᑭᓕᕋᕈᖅᑐᐃᓂᕐᒧᑦ ᑐᕌᒐᖅ

	ᓴᓪᓕᖅ ᕿᑭᖅᑕᖅ, ᓄᓇᕗᑦ
	CWS, AU
	ᓂᕐᓕᕐᓇᐃᑦ
	1000

	
	
	ᓂᕐᓕᖕᓇᑦ
	1000

	
	
	ᑲᖑᓐᓈᑦ
	500

	
	
	ᑲᖑᐃᑦ
	1500

	ᕿᑭᖅᑖᓗᒃ, ᓄᓇᕗᑦ
	CWS, AU
	ᓂᕐᓕᕐᓇᐃᑦ
	500

	
	
	ᓂᕐᓕᖕᓇᑦ
	1500

	
	
	ᑲᖑᓐᓈᑦ
	500

	
	
	ᑲᖑᐃᑦ
	3000

	ᑯᐃᓐ ᒫᑦ ᐃᒪᖅ (Queen Maud Gulf) (ᐱᐅᕆ ᑰᒃ (Perry River)), ᓄᓇᕗᑦ
	CWS, AU
	ᓵᖓᒍᑦ ᖃᑯᖅᑐᓖᑦ ᑎᖕᒥᐊᑦ
	1500

	
	
	ᓂᕐᓕᖕᓇᑦ
	500

	ᕕᒃᑑᕆᔭ ᕿᑭᖅᑕᖅ (Victoria Island), ᓄᓇᕗᑦ
	CWS, AU
	ᑲᖑᐃᑦ
	3000

	 
	 
	ᑲᖑᓐᓈᑦ
	3000

	ᐱᖓᖕᓇᖓᓂᑦ ᑕᓯᐅᔭᕐᔪᐊᖅ, ᓄᓇᕗᑦ
	CWS, AU
ᐊᖅᕿᐅᒪᕝᕕᒃ ᑲᑐᔾᔨᖃᑎᒌᑦ
	ᑲᖑᐃᑦ
ᓂᕐᓕᖕᓇᑦ
	2000
1500

	
	
	ᑲᖑᓐᓈᑦ
	1000




ᐱᓕᕆᐊᑦ ᐱᑦᑕᐃᓕᓂᐊᕐᓗᓂ ᐅᓗᕆᐊᓇᖅᑐᓂᒃ ᓂᕐᔪᑎᓄᑦ ᑎᑭᐅᑎᓃᑦ
ᓇᓄᐃᑦ ᐊᒻᒪᓗ ᐊᒃᖤᐃᑦ ᐃᓱᒪᒋᔭᐅᑦᑕᐃᓕᖃᑦᑕᖅᑐᑦ ᐊᔪᕐᓇᙱᒃᑳᖓᑦ.  ᑕᒪᓗᒃᑖᕐᓚᒃ ᐱᓕᕆᐊᕐᒥᑦ ᐃᓚᐅᔪᑦ, ᖃᖓᑕᓲᑦ, ᐊᒻᒪᓗ ᓄᓇᓕᓐᓂᐊᓵᕐᓃᑦ, ᐱᓕᕆᔪᑦ ᖃᓂᑕᖓᓐᓂᒃ ᕿᓂᖃᑦᑕᖅᑐᑦ ᓇᓄᖅᑕᖃᕆᐊᒃᓴᖓᓂᑦ.  ᖁᑭᐅᑏᑦ ᐊᒻᒪᓗ ᓇᓄᕐᓂᑦ ᕿᒫᑎᑦᑎᔾᔪᑏᑦ ᐱᔭᐅᓯᒪᖃᑦᑕᖅᑐᑦ ᐱᓕᕆᑎᓪᓗᒋᑦ.  ᐱᓕᕆᔪᓗᒃᑖᑦ ᐊᔪᕈᖕᓃᖅᓴᖅᑕᐅᓯᒪᔪᑦ ᓄᓇᓕᕆᓂᕐᒧᑦ ᐊᒻᒪᓗ ᐱᔭᕆᐊᖃᖅᑐᓂᒃ/ᓚᐃᓴᖃᖅᑐᑦ ᐊᑐᕈᖕᓇᕐᓂᐊᕐᓗᑎᒃ ᐊᒻᒪᓗ ᐱᓯᒪᓂᐊᕐᓗᑎᒃ ᖁᑭᐅᑎᓂᑦ.  ᑲᑎᑉᐸᓪᓕᐊᔪᑦ ᓱᓇᑐᐃᓐᓇᐃᑦ ᐱᖁᑏᑦ ᒥᑭᓛᒃᑰᖓᑎᑕᐅᖃᑦᑕᖅᑐᑦ ᖃᐅᔨᓴᐃᕝᕕᐅᔪᓂᑦ ᐊᒻᒪᓗ ᐊᒃᑕᑯᐃᑦ ᐃᑯᐊᓪᓚᒃᑎᑕᐅᖃᑦᑕᖅᑐᑦ (ᐊᒻᒪᓗ ᑐᖅᖁᖅᑕᐅᖃᑦᑕᖅᑐᑦ ᐅᒃᑯᐊᖅᓯᒪᔪᓄᑦ ᐃᒡᓗᕐᔪᐊᓂᑦ ᐃᑯᐊᓪᓚᒃᑎᑕᐅᑉᓗᑎᒡᓗ, ᐱᔭᕆᐊᖃᖅᐸᑦ) ᓇᓄᕐᓄᑦ ᐱᔭᐅᔪᒪᖁᙱᖦᖢᒋᑦ.  ᐃᒡᓗᕐᔪᐊᕋᓛᑦ ᐅᑭᐅᒧᑦ ᓈᒻᒪᒃᓯᓕᖅᑕᐅᓯᒪᖃᑦᑕᖅᑐᑦ ᕿᔪᐊᕐᔪᖕᓄᑦ ᒪᑐᔭᐅᑉᓗᑎᒃ ᐃᒐᓛᖏᑦ ᐊᒻᒪᓗ ᐅᒃᑯᐊᖏᑦ ᓇᓄᕐᓄᑦ ᓱᕋᒃᑕᐅᖏᓐᓂᖅᓴᐅᓂᐊᕐᓗᑎᒃ, ᐊᒻᒪᓗ ᓂᖀᑦ ᑐᖅᖁᖅᑕᐅᑉᓗᑎᒃ ᓄᓇᕐᓄᑦ ᐊᔪᖅᑕᐅᔪᓄᑦ ᐴᕐᓄᑦ.


ᓄᓇᓕᖕᒥᑦ ᐅᖃᖃᑎᖃᕐᓃᑦ ᐊᒻᒪᓗ ᐃᓚᐅᑎᑦᑎᓃᑦ
ᐅᖃᖃᑎᖃᖅᓯᒪᔪᒍᑦ ᐊᒻᒪᓗ ᐃᓚᐅᑎᑦᑎᑉᓗᑕ ACMC-ᓂᒃ ᐊᒻᒪᓗ ᓄᓇᓕᖕᒥᑦ ᐆᒪᔪᓕᕆᔨᐊᓛᓂᒃ ᐱᓕᕆᐊᖅ ᐊᐅᓛᕐᓂᖓᓂᑦ, 1990-ᖏᓐᓂᑦ ᐱᒋᐊᖅᓯᒪᔪᖅ.  ᑕᐃᒪᙵᓂᑦ, ᖃᐅᔨᓴᐃᓂᕐᒧᑦ ᐱᔭᒃᓴᐅᑎᒋᔭᐅᔪᑦ ᑐᕌᖓᔪᒥᑦ ᐊᓯᐊᙳᓚᐅᖅᓯᒪᙱᑦᑐᑦ.  ᒫᓐᓇᓵᖑᓛᖑᔪᒥᑦ ᑲᑎᒪᓚᐅᖅᑐᑦ ᓇᑦᑎᐊᑦ (ᒫᑦᓯ) 2023-ᒥᑦ (ᐊᕼᐃᐊᒃ - ᐃᖃᓗᒃᑑᑦᑎᐊᖅ), ᐊᕗᓐᓂᕕᒃ (ᕕᕗᐊᕆ) 2023-ᒥᑦ (ᓴᓪᓕᖅ), ᐊᒻᒪᓗ ᒪᓐᓃᑦ (ᔫᓂ) 2022-ᒥᑦ (ᐊᕐᕕᐊᑦ).  ᑭᖑᓪᓕᖅᐹᒥᑦ ᐅᖃᖃᑎᒋᓚᐅᖅᑕᕗᑦ ᑭᙵᕐᓂᑦ ᐆᒪᔪᓕᕆᔨᐊᓛᒃᑯᑦ 2019-ᒥᐅᓚᐅᖅᑐᖅ.  ᓄᓇᓕᖕᒥᐅᑕᐃᑦ (ᐱᓗᐊᖅᑐᒥᑦ ᐊᕐᕕᐊᓂᑦ ᐊᒻᒪᓗ ᓴᓪᓕᕐᓂᑦ) ᐃᓚᐅᓚᐅᖅᑐᑦ ᐱᓕᕆᐊᕐᒥᑦ, ᐃᑲᔪᖅᖢᑎᒃ ᐊᔾᔨᒌᙱᑦᑐᓂᑦ ᐱᓕᕆᓂᕐᓂᑦ, ᐃᓚᐅᑉᓗᓂ ᒥᑭᓕᕋᕈᓯᖅᑐᐃᓂᖅ.  ᐅᖃᖃᑎᒋᓚᐅᖅᑕᕗᑦ ᓄᓇᕗᒻᒥ ᐊᕙᑎᓕᕆᔨᒃᑯᑦ ᓂᕐᔪᑎᓂᒃ ᖃᐅᔨᓴᐃᓂᕐᒧᑦ ᐱᔪᖕᓇᖅᑎᑦᑎᔾᔪᑏᑦ ᐳᒥᑦ ᒥᒃᓵᓄᑦ.  ᐃᑲᔪᖃᑦᑕᖅᑐᒍᑦ ᐊᔾᔨᒌᙱᑦᑐᓂᑦ ᓄᓇᓕᖕᒥᑦ ᐱᔨᑦᑎᕋᐅᑎᓂᒃ ᐊᒻᒪᓗ ᐱᑖᖅᑎᑦᑎᖃᑦᑕᖅᑐᑦ ᑲᒻᐸᓂᓂᑦ ᐃᖃᓗᒃᑑᑦᑎᐊᕐᒥᑦ, ᓴᓪᓕᕐᓂᑦ, ᐊᕐᕕᐊᓂᑦ, ᐊᒻᒪᓗ ᐃᖃᓗᖕᓂᑦ.

ᓯᕗᓂᒃᓴᒥᑦ ᐸᕐᓇᐅᑏᑦ
ᐅᑭᐅᖅᑕᖅᑐᒥᑦ ᑎᖕᒥᐊᓂᑦ ᒥᑭᓕᕋᕈᓯᖅᑐᐃᓂᖅ ᐊᑯᓂᐅᔪᒥᑦ ᖃᐅᔨᓴᐃᓂᕐᒧᑦ ᐱᓕᕆᐊᒃᓴᐅᔪᖅ, ᐃᑲᔪᖅᑕᐅᑉᓗᓂ 30 ᐅᖓᑖᓅᖅᑐᑦ ᓂᕐᔪᑎᓂᒃ ᑲᒪᔭᖃᖃᑦᑕᖅᑐᓄᑦ ᑲᓇᑕᒥᑦ ᐊᒻᒪᓗ ᐊᒥᐊᓕᑲᒥᑦ.  ᑕᐃᒪᓐᓇᐃᓕᐅᖅᖢᓂ ᖃᐅᔨᓴᐃᓂᕐᒧᑦ ᐊᑐᖅᑕᐅᓗᐊᖃᑦᑕᖅᑐᖅ ᐅᑭᐅᖅᑕᖅᑐᒥᑦ ᐅᑉᓗᓕᐅᖃᑦᑕᖅᑐᓂᑦ ᑎᖕᒥᐊᓂᑦ, ᑕᐃᒪᓐᓇᒧᓪᓗ ᒥᑭᓕᕋᕈᖅᓯᑐᐃᓂᖅ ᓂᕆᐅᒋᔭᐅᔪᖅ ᐊᕐᕌᒍᑕᒫᒃᑰᖃᑦᑕᕐᓂᐊᕐᓂᖓᓄᑦ ᓯᕗᓂᒃᓴᒥᑦ. 

